हर माह हाेगी यूआईटी बजट की समीक्षा
उदयपुर | यूआईटीकी लेखा शाखा ने सालाना बजट के डिटेल प्रावधान तैयार करने की कवायद शुरू कर दी है। यह भी तय किया गया है कि अब प्रत्येक माह यूआईटी बजट की समीक्षा बैठक होगी। भास्कर की खबर के बाद यह हलचल हुई है। चेयरमैन रवींद्र श्रीमाली ने गुरुवार सुबह वरिष्ठ लेखाधिकारी दलपत सिंह राठौड़ से इस बार विस्तृत बजट कॉपी तैयार नहीं हो पाने के कारण पूछे। श्रीमाली ने कहा कि बजट तैयार करने से पहले पुराने पैटर्न को भी एक बार देख लेना चाहिए था। वरिष्ठ लेखाधिकारी ने भी इस बात को स्वीकार किया है कि बजट में विस्तृत जानकारी आनी चाहिए वह नहीं आई है। चेयरमैन ने लेखाधिकारी को जल्द से जल्द बजट के विस्तृत प्रावधान बनाकर पेश करने के निर्देश दिए है। बजट की प्रगति की हकीकत उजागर होने के बाद अब चेयरमैन ने प्रति माह बजट की समीक्षा करना तय किया है। चेयरमैन श्रीमाली ने बताया कि प्रति माह सभी तकनीकी अधिकारियों के साथ ही लेखा शाखा, तहसील शाखा, अवाप्ति शाखा, बिक्री शाखा और प्लान शाखा की बैठक कर बजट प्रस्तावों की प्रगति की समीक्षा होगी।
इसलिएहुई हलचल : भास्करने गुरुवार को ही यह खुलासा किया था कि पिछले साल की नाकामी उजागर हो। इसके लिए यूआईटी अफसरों ने 90 पेज की बजट कॉपी 23 पन्नों की कर दी। वित्तीय वर्ष 2017-18 के लिए पास हुए बजट में पहली बार ऐसा हुआ जिसमें यह जिक्र नहीं है कि पिछले बजट में क्या प्रावधान किए थे। लक्ष्य के मुकाबले आय कितनी हुई और खर्च कितना किया। अब तक पेश बजट की कॉपी में नए प्रस्तावों के साथ ही इन बातों का भी पूरा ब्यौरा हाेता था। भास्कर ने यह सवाल भी खड़ा किया था कि यूआईटी ने सालभर में रोड नेटवर्क के लिए अलावा विकास के दूसरे कार्यों पर ध्यान ही नहीं दिया। जनता से जुड़े छोटे कार्य नहीं होने से लक्ष्य अनुरूप आय भी नहीं हो पाई।
इसी हकीकत को छिपाने अधिकारियों ने इस बार बजट कॉपी को ही छोटा कर दिया।
hin_Deva hin_Deva hin_Deva hin_Deva